Stadio Piercesare Tombolato

El Piercesare Tombolato xe el stadio del Cittadella, squadra de balon. Inprimà inte el 1981 el ga na capiensa de 7 623 parsone. Situà in Viale dello Sport el ga soło che un setor coerto, queło de Tribuna Ovest. Ła Curva Nord ła xe destinà a ła tifoxeria ospite, invese i supporters granata de sołito i se sistema in Tribuna Est.

 Storia 
Inaugurà inte ła stajon 1981-1982 col Sitadeła se catava in interegionałe (queła che anco l'è ciamà Serie D) el ga senpre ospità łe partie in caxa del Sitadeła fora che inte łe stajon 2000-2001 e 2001-2002 de Serie B, cuando che i granata ga dovesto xogar łe partie caxałinghe al Stadio Euganeo de Pàdoa.

Dal canpionato de Serie B 2008-2009 el xe stà slargà fin a tegner 7.623 posti sirca in modo che i supporters no se dovese trasferìr da nòvo a Padova.

Tutavia łe prime sete partìe in caxa de ła stagion de 2008-2009 xe stà xogae al Stadio Omobono Tenni de Trevixo.

Ła prima partìa del Sitadeła in Serie B al Tombolato łæ xe stà disputà el 29 novenbre 2008 contro l'Ancona che ła xe finia 0-0.

El stadio l'è intitołà a ła memoria de Piercesare Tombolato, portier de calcio sitadełexe e che el xera definìo uno dei mejo de Itałia, xà segnałà a Nereo Rocco.

 Setori del stadio 
 Tribuna Est: 5 226
 Tribuna Ovest: 1 253
 Curva Nord Ospiti: 1 144

 Dati tècneghi 
 Posti da sentarse: 7 623
 Tribuna Stanpa: 20
 Parcheji pùbleghi: Sufficienti
 Zona Tribuna Ospiti: 173
 Zona Tribuna Ovest: 238
 Zona Tribuna Est: 157

 Distanse 
Pa' rivare al stadio Piercesare Tombolato ghe vòłe:
 1 ora sirca da l'aeroporto de Venesia Marco Poło - 67 km sirca
 50 min sirca da l'aeroporto de Trevixo Canova - 37 km circa
 35 min sirca in mmachina da l'insìda Vicensa Nord de l'Autostrada A31 - 27 km sirca
 5 min sirca se se vien da ła Stasion feroviaria de Sitadeła - 1 km sirca
 30 min da Padova - 25 km (Statałe Valsugana)

 Linganbi foresti 

 Lo Stadio Piercesare Tombolato sul sito ufficiale dell'Associazione Sportiva Cittadella 
 Schede tecniche e immagini di tutti i campi da calcio della Serie C 2007-2008 sul sito della Lega Calcio Serie C (PDF)

Categoria:Sitadeła
Categoria:Stadi de bałon